Je ich mnoho, ale vyplývajú hlavne z nedostatočnej prípravy (nekvalitne spracovanej projektovej dokumentácie alebo jej úplnej absencie), použitia nevhodných stavebných výrobkov alebo nedostatočného zohľadnenia ich parametrov, nekvalitnej práce zhotoviteľa a zo snahy zlacňovať realizáciu či už vplyvom kombinácie vrstiev vytváraním z materiálov iného systému, alebo vynechaním, napr. rôznych profilov a tmelov. Výslednú kvalitu nepriaznivo ovplyvňuje nesprávne lepenie tepelnoizolačných dosiek, ich nesprávne kotvenie a nedostatočná hrúbka výstužnej vrstvy a umiestenie výstužnej sklotextilnej mriežky, ako aj nedostatočné prekrývanie mriežky v požadovanom rozsahu. Podrobne sú nedostatky, ale aj poukázanie na správne riešenie spracované v Technickej informácii č. 7 „Nedostatky projektovania a zhotovovania ETICS.